open-index/open-wikipedia-markdown huggingface dataset:
Edith Øberg

**Edith Justine Øberg** (født 5. oktober 1895 i Lysekil, død 21. september 1968 i Oslo) var en norsk forfatter og sangtekstforfatter. 

Øberg ble født i Lysekil i Sverige men flyttet med sine foreldre til Norge og vokste opp på Rodeløkka i Oslo. Hun debuterte med *Pr. korrespondance* i 1916, men fikk større oppmerksomhet først med sin tredje roman *Boblen* i 1921.

Øberg skrev også under pseudonymet Lita. Som sangtekstforfatter har hun skrevet teksten til *En stille flørt*, med musikk av Jules Sylvain.

Edith Øberg giftet seg i 1938 med forfatteren Hans Christian Lyche.

## Bibliografi
* *Pr. korrespondance*, 1916
* *Romanen*, 1918
* *Boblen*, 1921
* *Skum*, 1922
* Vesla. Historien om en barneforelskelse, 1926
* *Med skjell på halen*, 1929 (svensk utgave *Med fjäll på halen* 1930)
* *Min knapphullsblomst*, 1931 (svensk utgave *Blomman i mitt knapphål* 1931, filmatisert som En stille flirt og En stilla flirt)
* *Imorgen er i dag i går*, 1932 (svensk utgave *I morgen är i dag i går* 1933)
* *Mann i mørke*, 1939
* *Undskyld – i hvilken måned er De født?*, 1939
* *Innvielse*, 1940
* *Den hvite poppelen*, 1945

## Referanser


## Eksterne lenker
*
Radoš Kosović

**Radoš Kosović** (født 28. mai 1984 i Beograd) er en serbisk forfatter og oversetter fra norsk og dansk til serbisk.

Radoš Kosović ble uteksaminert fra den Filologisk gymnas i Beograd, studerte nordisk filologi med fokus på norsk og dansk språk og litteratur ved Universitetet i Beograd, og fortsatte studiene ved Universitetet i Agder, hvor han ble uteksaminert med en mastergrad i 2010.

Han er oversetter for utallige norske og danske verk av Henrik Ibsen, Alexander Lange Kielland, Jon Fosse, Maria Parr, Linn Ullmann, Erlend Loe, Karl Ove Knausgård, Jo Nesbø, Merethe Lindstrøm, Jostein Gaarder, Maja Lunde, Lars Svendsen, Espen Hammer, Tone Hødnebø, Jens Bjørneboe, Dorthe Nors, Karen Blixen, Jakob Martin Strid og Kristian Bang Foss. Han mottok to viktige serbiske priser for den beste oversatte prosa og for den beste oversettelsen av en sakprosa (humaniora). Bøkene til de norske forfatterne har utgitt flere forlag i Beograd og Novi Sad. Hans oversettelsesarbeid er et viktig bidrag til den serbisk-skandinaviske kulturutvekslingen, og han deltar ofte på arrangementer som *litterær ambassadør* for Norge. Kosović er også foreleser i norsk ved KONTEXT senter for fremmedspråk i hjembyen.

I tillegg til oversettelsesarbeidet sitt, har han skrevet to egne litterære verk. Romanen *Karneval* er en surrealistisk historie om en natt i livet til flere karakterer i en ikke navngitt fiktiv by, og boken *Eremittene* er en samling noveller som stort sett er inspirert av fristelsene til Antonius den store. Prisvinnende teksten til romanen *Karneval* ble utgitt av forlaget Mali Nemo og på Beograd bokmesse 2011 mottok han en forlagspris med samme navn.

Kosović er kåret til månedens oversetter oktober 2021 av organisasjonen NORLA (Norwegian Literature Abroad), som er finansiert av det kulturdepartementet.

## Bibliografi
**Karneval*, Mali Nemo, Pančevo 2011, .
**Eremittene*, Mali Nemo, Pančevo 2012, .

## Oversettelser (utvalg)
*Henrik Ibsen, *[[Kejser og Galilæer]]* (Car i Galilejac, 2019),
*Jon Fosse, *Eg er vinden* (Ja sam vetar, 2019), 
*Maja Lunde, *[[Bienes historie]]* (Istorija pčela, 2019),  
*Karl Ove Knausgård, *Min kamp* (Moja borba. I-V, 2015-2019)
*Jens Ingvald Bjørneboe, *[[Kruttårnet]]* (Barutana, 2019) 
*Erlend Loe, *Dyrene i Afrika* (Životinje u Africi, 2019)
*Alexander Lange Kielland, *[[Skipper Worse]]* (Kapetan Voše, 2018)
*Linn Ullmann, *De urolige* (Nespokojni, 2018)
*Jostein Gaarder, *Dukkeføreren* (Lutkar, 2016)
*Merethe Lindstrøm, *Fra vinterarkivene* (Iz zimskih arhiva, 2017)
*Karen Blixen, *[[Den afrikanske farm]]* (Moja Afrika, 2014)
*Karen Blixen, *[[Babettes gjestebud]]* (Babetina gozba, 2013)
*Lars Svendsen, *Frihetens filosofi* (Filozofija slobode, 2013)
*Jo Nesbø, *Doktor Proktors tidsbadekaret* (Doktor Proktorova vremeplovna kada, 2016)

## Referanser
Joko Suprianto

**Joko Suprianto** (født 6. oktober 1966) er en indonesisk badmintonspiller.

Han representerte Indonesia under Sommer-OL 1996 i Atlanta, der han ble utslått i kvartfinalen i singel.

## Referanser


## Eksterne lenker
*
Dong Jiong

**Dong Jiong** (født 5. desember 1973) er en kinesisk badmintonspiller.

Han representerte Kina under Sommer-OL 1996 i Atlanta, der han tok sølv i singel.

## Referanser


## Eksterne lenker
*
Marianne Landaas

**Marianne Landaas** (født 1957) er ordfører i Tvedestrand fra oktober 2019. 

Hun etterfulgte Jan Dukene og ble valgt til ordfører i et valgteknisk samarbeid mellom Høyre, Arbeiderpartiet, Venstre og Fremskrittspartiet og ble valgt med 13 av 23 stemmer. Som varaordfører fikk hun med seg Vidar Holmsen Engh fra Arbeiderpartiet. Marianne Landaas ble valgt inn i formannskapet i Tvedestrand i 2015, hun hadde ikke vært politisk engasjert tidligere.

Før hun ble heltidspolitiker arbeidet Marianne Landaas med salg til og oppfølgning av gullsmedbutikker i Rogaland, Hordaland, Hedmark, Oppland og deler av Telemark for selskapet Nordic Colletions i Kristiansand. Fra 2003 til 2016 arbeidet hun med markedsføring i Panorama i Arendal i 13 år. Hun er utdannet innen markedsføring på Handelsakademiet og BI og har også arbeidet for Collett-Marwell Hauge i Asker og for ABB i Risør.

## Referanser
De theodosianske murer

**De theodosianske murer** (gresk: τεῖχος Θεοδοσιακόν, *teichos Theodosiakon*) er den gamle bymuren i Konstantinopel, dagens Istanbul. Murene ble bygget av keiser Theodosius II, som styrte Østromerriket mellom år 407 og 450 e.Kr., og har således navn etter ham. Bymurene omringet og beskyttet byen. Med mange tillegg og modifikasjoner i løpet av historien, var de antikkens og senantikkens siste store festningsverk, og et av de mest komplekse og forseggjorte systemene som noen gang er bygget.

Bymurene ble opprinnelig bygget av Konstantin den store, og de omringet den nye byen på alle kanter, og beskyttet den mot angrep fra både fra sjøen og på land. Den nye byen ble først beskyttet av en ny mur omtrent 2,8 km (15 ''stadia''). De konstantinske murene besto av en enkelt mur, forsterket med tårn på jevne avstander, som begynte å bli bygget i 324 og ble fullført under sønnen Konstantius II (regjerte 337–361).

Etter hvert som byen vokste, ble den berømte doble forsvarslinjen til de theodosianske murene bygget på 500-tallet. De var lokalisert omtrent 2 km vest for den gamle konstantinske murene. Selv om de andre delene av veggene var mindre forseggjorte, var de, når de var godt bemannet, nesten uinntagelige for enhver beleiring under middelalderen. Bymurene reddet byen, og det bysantinske riket (Østromerriket) med den, under beleiringer av blant annet den avar-sasaniske koalisjonen under beleiringen av byen io 626, arabere, rusere og bulgarere. Festningsverkene beholdt sin nytte etter framkomsten av krutt og kanoner, som spilte en rolle i byens fall til osmanske styrker i 1453, men som ikke var i stand til å bryte gjennom murene.

Murene ble stort sett opprettholdt intakte i det meste av den osmanske perioden til seksjoner begynte å bli demontert på 1800-tallet, da byen vokste ut av grensene fra middelalderen. Til tross for manglende vedlikehold overlevde mange deler av murene og står fortsatt i dag. Et storstilt restaureringsprogram har vært i gang siden 1980-tallet med støtte fra blant annet UNESCO.

## Referanser


## Litteratur
* Bury, John Bagnell (1923): ''History of the Later Roman Empire'', bind I, Macmillan & Co., Ltd.
* Janin, Raymond (1964): *Constantinople byzantine. Développement urbaine et répertoire topographique*, Paris
* Kazhdan, Alexander, red. (1991): ''Oxford Dictionary of Byzantium'', Oxford University Press, ISBN 978-0195046526
* Mango, Cyril (2000): «The Triumphal Way of Constantinople and the Golden Gate» (PDF), Dumbarton Oaks Papers, Dumbarton Oaks, **54**: 173–188, doi:10.2307/1291838, JSTOR 1291838, arkivert fra originalen  (PDF) 13. juni 2010
* Turnbull, Stephen (2004): ''The Walls of Constantinople AD 324–1453'', Fortress Series, vol. 25, Osprey Publishing, ISBN 184176759X.

## Eksterne lenker
*
Elsa Nielsen

**Elsa Nielsen** (født 26. juni 1974) er en islandsk badmintonspiller.

Hun representerte Island under Sommer-OL 1996 i Atlanta, der hun ble utslått i første runde i singel. 

## Referanser


## Eksterne lenker
*
Catrine Bengtsson

**Catrine Bengtsson** (født 21. september 1969 i Västra Frölunda) er en svensk tidligere badmintonspiller. Hun representerte klubbene Göteborgs BMK og Askim BMC samt det svenske landslaget.

Under Sommer-OL 1992 i Barcelona deltok hun for Sverige i singel hvor hun tapte sin første kamp, mens hun i double tok seg til kvartfinalen sammen med Maria Bengtsson der de tapte mot et kinesisk lag. Hun representerte igjen Sverige under Sommer-OL 1996 i Atlanta, der hun ble utslått i første runde i singel. I mixed double spilte hun sammen med Peter Axelsson og kom til andre runde hvor de tapte mot et sørkoreansk lag.

Karrierens høydepunkt kom i VM i badminton 1993 der tok hun gull i mixed double sammen med danske Thomas Lund.

Under EM i badminton 1994 tok hun gull i mixed double sammen med danske Michael Søgaard.

## Referanser


## Eksterne lenker
*
P.V.V. Lakshmi

**Pandimukkala Venkata Vara Lakshmi**, kjent som **P. V. V. Lakshmi**, (født 8. november 1974 i Vijayawada i Andhra Pradesh) er en indisk tidligere badmintonspiller.

Hun representerte India under Sommer-OL 1996 i Atlanta, der hun ble utslått i andre runde i singel etter å ha tapt for polske Katarzyna Krasowska. 

Lakshmi er gift med Pullela Gopichand som representerte India i badminton under Sommer-OL 2000. Deres datter Gayathri Gopichand er også badmintonspiller, og hun deltok i Asialekene 2018.

## Referanser


## Eksterne lenker
*
Andrea Ódor

**Andrea Ódor** (født 18. november 1975) er en ungarsk badmintonspiller.

Hun representerte Ungarn under Sommer-OL 1996 i Atlanta, der hun ble utslått i andre runde i singel. 

## Referanser


## Eksterne lenker
*
Liste over statsledere i 1903

* **  [[Emiratet Nedsjd|Nedsjd og Hasa]]**
**Emir - Abd al-Aziz Al Saud (**1903**-1921)

## Oseania

## Europa

*  **[[Den hellige stol]]**
**Pave - 
**# Leo XIII, biskop av Roma (1878–**1903**)
**# Pius X, biskop av Roma (**1903**–1914)

 

## Nord-Amerika

## Eksterne lenker
* http://www.portalestoria.net/rulers%20countryby.htm 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Gitte Lillelund Bech

**Gitte Lillelund Bech** (født 1969) er en dansk næringslivsleder, tidligere minister og politiker.

Lillelund Bech satt i Folketinget fra 1999 til 2013, og ble valgt inn fra Gladsaxekredsen (Københavns Omegns Storkreds). Hun var forsvarsminister i regjeringen Lars Løkke Rasmussen I. 

I august 2013 forlot hun Folketinget til fordel for en stilling i kommunikasjonsselskapet Advice.

## Utdannelse og sivil karriere
Gitte Lillelund Bech er datter av lektor Jørgen Bech og Helle Lillelund Bech. Hun vars tudent ved Faaborg Gymnasium i 1987 og fikk bachelor i næringslivsøkonomi og matematikk i 1990. Bech er cand.merc (mat.) fra Copenhagen Business School fra 1992.

Etter sin utdannelse arbeidet hun som analytiker i Danske Bank fra 1991 til 1994, som konsulent hos COWI Rådgivende Ingeniører A/S fra 1994 til 1998 og som økonom i Nykredit fra 1998 til 1999.

Fra 2013 til sommeren 2014 arbeidet hun i kommunikasjonsselskapet Advice. Etter dette ble hun direktør for Danske Havner, og i februar 2016 vendte hun tilbake til Advice som «public affairs director».

## Politisk karriere

Lillelund Bech var nestformann/sekretær i Venstre i Østre Storkreds (10. krets) 1991-1996, medlem av Bydelsrådet på Indre Østerbro 1996-2001 og formann for Utvalget vedrørende Havnen under Bydelsrådet 1996-98.

Gitte Lillelund Bech har siden 1996 til 2013 vært partiets folketingkandidat i Gladsaxekredsen. Hun ble valgt inn i Folketinget i oktober 1999, og avsløste da Bertel Haarder som medlem av Folketinget.

I 1999 var hun kandidat til Europaparlamentet fra Venstre. 

I 2010 ble hun ved ministerrokaden i februar utnevnt til forsvarsminister etter Søren Gade.

Ved folketingsvalget i september 2011 ble Bech valgt inn med 1745 personlige stemmer. Bech satt i Næringslivs, Vekst- og Eksportutvalget, Utvalget for Utlendinger og Integrasjonspolitikk samt Forsvarsutvalget. Hun var også stedfortreder for Lars Løkke Rasmussen i det Udenrigspolitiske Nevn. Lillelund Bech forlot Folketinget i august 2013 for å jobbe som lobbyist i byrået Advice. Hennes oppgave der var å argumentere for at forsvaret skulle erstatte F-16 kampfly med det europeisk utviklede Eurofighter. Hennes plass i Folketinget ble overtatt av Jakob Engel-Schmidt.

## Forsvarsminister
Lillelund Bech ble Danmarks første kvinnelige forsvarsminister, en post hun hadde i 18 måneder. Under sin tid som forsvarsminister var Bech blant annet flere ganger i Afghanistan, hvor hun besøkte Danmarks tropper – blant annet sammen med Dronning Margrethe og Kronprins Frederik. Hun hadde en sentral rolle da Danmark den 18. mars 2011 med et bredt flertall i Folketinget, valgte å gå militært inn i borgerkrigen i Libya, med det formål å bekjempe Muammar al-Gaddafis styrker.

## Referanser


## Eksterne lenker
* 
*
Ann-Cathrin Giegerich

**Ann-Cathrin Giegerich** (født 4. januar 1992 i Erlenbach) er en tysk håndballmålvakt, som spiller for den tyske klubben  og det tyske kvinnelandslaget.

## Referanser


## Eksterne lenker
*
Josefine Huber

**Josefine Huber** (født 19. februar 1996 i Wien) er en østerriksk håndballspiller, som spiller for den tyske klubben  og det østerrikske kvinnelandslaget.

Hun har tidligere spilt for den østerrikske storklubben  og den tyske klubben .

## Referanser


## Eksterne lenker
*
Mariana Lopes

**Mariana Ferreira Lopes** (født 1994) er en portugisisk håndballspiller, som spiller for den ungarske klubben  og det portugisiske kvinnelandslaget.

Hun har tidligere spilt for den svenske klubben , samt de tyske klubbene  og .

Lopes ble tatt ut i 17-mannstroppen til José António Silva foran Håndball-EM 2024.

## Referanser


## Eksterne lenker
* 
*
Jovana Sazdovska

**Jovana Sazdovska** (født 27. juni 1993 i Skopje) er en nordmakedonsk håndballspiller, som spiller for den tyske klubben  og det nordmakedonske kvinnelandslaget.

## Referanser


## Eksterne lenker
*
Hisako Mizui

**Hisako Mizui** (født 29. mars 1972) er en japansk badmintonspiller.

Hun representerte Japan under Sommer-OL 1996 i Atlanta, der hun ble utslått i tredje runde i singel.

## Referanser


## Eksterne lenker
*
Yao Yan

**Yao Yan** (født 9. desember 1974) er en kinesisk badmintonspiller.

Hun representerte Kina under Sommer-OL 1996 i Atlanta, der hun ble utslått i kvartfinalen i singel. 

## Referanser


## Eksterne lenker
*
Linda French

**Linda French** (født 4. mars 1964) er en amerikansk badmintonspiller.

Hun representerte USA under Sommer-OL 1996 i Atlanta, der hun ble utslått i første runde i double.

## Referanser


## Eksterne lenker
*
Bang Soo-hyun

**Bang Soo-hyun** (født 13. september 1972) er en sørkoreansk badmintonspiller.

Hun representerte Sør-Korea under Sommer-OL 1996 i Atlanta, der hun tok gull i singel.

Hun tok sølv under Sommer-OL 1992.

## Referanser


## Eksterne lenker
*
Prem Tinsulanonda

**Prem Tinsulanonda** (thai: เปรม ติณสูลานนท์) (født 26. august 1920, død 26. mai 2019) var en thailandsk militæroffiser, politiker og statsmann som fungerte som statsminister i Thailand fra 3. mars 1980 til 4. august 1988.

## Referanser


## Eksterne lenker
*
Katrin Schmidt

**Katrin Schmidt** (født 28. september 1967) er en tysk badmintonspiller.

Hun representerte Tyskland under Sommer-OL 1996 i Atlanta, der hun ble utslått i andre runde i double. 

## Referanser


## Eksterne lenker
*
Lotte Olsen

**Lotte Olsen** (født 1966) er en dansk badmintonspiller.

Hun representerte Danmark under Sommer-OL 1996 i Atlanta, der hun ble utslått i kvartfinalen i double.

## Referanser


## Eksterne lenker
*
Juramentados

**Juramentados** (tausug og malay: *sabil* som er et begrep for en som følger Allahs vei til paradiset) var muslimske selvmordsangripere tilhørende de filippinske morofolkene som fikk til angrep på kristne soldater og politi og andre. Angrepet kunne til tider også rettes med religionsfeller som man mente hadde sveket. 

Ordet *juramentado* betyr «edsvoren», og er en arkaisk form avledet fra det spanske ord *juramentar*, og sikter til «en som har svoret en ed». 

De forventet at de ville selv bli drept, og søkte martyrdøden som en uortodoks form for personlig jihad.  I motsetning til en som går amok, som begikk tilfeldige voldshandlinger mot muslimer og ikke-muslimer om hverandre, var en *juramentado* en dedikert, overlagt og til tider høyspesialisert morder som forberedte seg gjennom et ritual om forening, barbering og bønn før han slo til for å drepe; religiøst forankrede, offentlige og væpnet angrep med blanke våpen.

I generasjoner hadde muslimske krigerfolk forhindret Spania fra å kontrollere områdene rundt Mindanao og Sulu-øyene. De gikk for å være serveles dyktige sjøfolk, flåtestrateger og voldsomme krigere. Mens moroene aldri kunne håpe å vinne over vestlige motstandere ved hjelp av ildkraft, der de alltid lå etter på det våpentekniske område, kom deres krigere langt med kløkt, dristighet og mobilitet. De edsvorne *juramentados* var ikke bare krigere som på egen hånd ble selvmordsangripere av egen drift; de ble også satt inn av ledere som del av en asymmetrisk krigstaktikk. 

Ikke bare spanierne ble utsatt for *juramentados*angrep; det ble også amerikanerne under Morokrigene.  Også japanerne ble slik angrepet på Borneo og Filippinene under andre verdenskrig. 

Fenomenet var også kjent blant muslimer av malayisk kulturbakgrunn i Nederlandsk India og Malayarkipelet generelt. 

En *juramentado* gjennomførte et omfattende rituale som forberedelse til sitt drapstokt. Thomas Kiefer beskriver en slik forberedelse i artikkelen «Parrang Sabbil: Ritual Suicide Among the Tausug of Jolo». Seremonien forberedte den enkeltes «vei til paradiset» på en måte som lignet på vaske- renselsesritualer utført på et lik. Det gjennomføres et bad i elven med ansiktet vendt i tur og orden de fire kardinalretninger, barbering av alt hår, og klipping av neglene. Seksuell aktivitet var forbudt under renselsestiden.  Etter renselsen ville *juramentado*en strant ombinde visse deler av kroppen. Dette var for å unngå et større blodtap som ville svekke dem i deres kamp etter at de uvegerlig var blitt såret. De ville også binde opp penis slik at den ble erekt. Ifølge Kiefer var dette for å sikre angrepets suksess; det kan kanskje betraktes som noe homeopatisk eller som imitativ magi (likesom den erekte penis skulle den kjempende mann klare å holde seg oppreist så han ikke skulle feile). Etter det lange og komplekse ritualet ville *juramentado*en normalt ikle seg en ren og hvit drakt, og turban, og så bevæpne seg.

## Referanser


## Litteratur
*
*
*
*
*
*  
*
* Thomas M. Kiefer: «»Parrang Sabbil: Ritual Suicide among the Tausug of Jolo», i *Bijdragen tot de Taal-, Land- en Volkenkunde*, Deel 129, 1ste Afl., ANTHROPOLOGICA XV (1973), pp. 108-123
Doris Piché

**Doris Piché** (født 14. oktober 1965) er en canadisk badmintonspiller.

Hun representerte Canada under Sommer-OL 1996 i Atlanta, der hun ble utslått i første runde i mixed doubles.

## Referanser


## Eksterne lenker
*
Paul Stevenson

**Paul Stevenson** (født 3. mai 1966) er en australsk badmintonspiller.

Han representerte Australia under Sommer-OL 1996 i Atlanta, der han ble utslått i første runde i mixed doubles.

## Referanser


## Eksterne lenker
*
Thomas Wapp

**Thomas Wapp** (født 29. januar 1972) er en sveitsisk badmintonspiller.

Han representerte Sveits i Sommer-OL 1996 i Atlanta, der han ble utslått i første runde i mixed double.

## Referanser


## Eksterne lenker
*
Jan-Eric Antonsson

**Jan-Eric Antonsson** (født 9. september 1961) er en svensk badmintonspiller.

Han representerte Sverige under Sommer-OL 1996 i Atlanta, der han ble utslått i andre runde i mixed doubles.

## Referanser


## Eksterne lenker
*
Wang Xiaoyuan

**Wang Xiaoyuan** (født 12. mai 1968) er en kinesisk badmintonspiller.

Hun representerte Kina under Sommer-OL 1996 i Atlanta, der hun ble utslått i kvartfinalen i mixed doubles. 

## Referanser


## Eksterne lenker
*
Chen Xingdong

**Chen Xingdong** (født 2. april 1970) er en kinesisk badmintonspiller.

Han representerte Kina under Sommer-OL 1996 i Atlanta, der han ble nummer 4 i mixed doubles. 

## Referanser


## Eksterne lenker
*
Kulturelle syndromer

**Kulturelle syndromer** (tidligere *kulturspesifikke psykiske forstyrrelser*) betegner en heterogen gruppe avvikende psykiske tilstander som opptrår i en bestemt kultur eller etnisk gruppe. Kjennetegnende er at de dels ikke kan gis en tradisjonell fullverdeig biomedisinsk forklaring og dels ikke overensstemmer med vedtatte psykiatriske diagnoser. I stedet kan adferdsmønsteret forstås ut fra personens spesifikke livssituasjon i kombinasjon med et visst kulturelt eller etnisk opphav.
Etienne Thobois

**Etienne Thobois** (født 20. september 1967) er en fransk badmintonspiller.

Han representerte Frankrike under Sommer-OL 1996 i Atlanta, der han ble utslått i første runde i singel. 

## Referanser


## Eksterne lenker
*
Zarinah Abdullah

**Zarinah Abdullah** (født 1971) er en singaporsk badmintonspiller.

Hun representerte Singapore under Sommer-OL 1996 i Atlanta, der hun ble utslått i første runde i singel. 

## Referanser


## Eksterne lenker
*
Den europeiske tilsynsmyndighet for forsikring og tjenestepensjon

**Den europeiske tilsynsmyndighet for forsikring og tjenestepensjon** (engelsk: *European Insurance and Occupational Pensions Authority* (EIOPA)) er et byrå i den europeiske union etablert i 2011, med hovedkontor i Frankfurt am Main. EØS-landene ble tilknyttet EIOPA i 2016. Det er en del av Det europeiske finanstilsynssystem.  

## Historie
EIOPA ble i 2011 opprettet som en av tre europeiske tilsynsmyndigheter under et nytt finanstilsynssystemet i Europa, kalt Det europeiske finanstilsynssystem (EFSF). Bakgrunn for opprettelsen var blant annet den europeiske finanskrisen fra 2008.  

EIOPA etterfulgte Committee of European Insurance and Occupational Pensions Supervisors (CEIOPS). De øvrige finanstilsynsmyndigheter under ESFS, er Den europeiske banktilsynsmyndighet og Den europeiske verdipapir- og markedstilsynsmyndighet.  

## Oppgaver
EIOPA har en koordinerende rolle mellom de ulike lands tilsynsmyndigheter. Det har også en viss overnasjonal karakter, og vil på enkelte avgrensede områder kunne fatte vedtak som er bindende både for nasjonale tilsynsmyndigheter og enkeltinstitusjoner. EIOPA er gitt myndighet til å megle mellom medlemslandenes tilsynsmyndigheter der det er uenighet om håndtering av institusjoner med grensekryssende virksomhet, og har kompetanse til å fatte bindende beslutninger dersom nasjonale tilsynsmyndigheter ikke kommer til enighet. Videre er EIOPA gitt en koordinerings- og beslutningsrolle ved håndteringen av krisesituasjoner, og har dessuten hjemmel til, i siste instans, å gripe inn og å gjøre vedtak overfor enkeltselskaper der nasjonale tilsyn ikke retter seg etter en formell uttalelse fra Kommisjonen. 

EIOPA skal også kunne utarbeide utkast til nytt regelverk som vedtas av Kommisjonen, samt utstede retningslinjer og anbefalinger om praktiseringen av gjeldende EU-regler på området. 

## Organisasjon
EIOPA er et selvstendig rettslig subjekt med eget budsjett, og ledes av et styre på seks medlemmer.

## EØS-landenes deltakelse
Samarbeidet mellom EU og EFTA innebærer at EFTAs overvåkingsorgan tar de formelle bindende beslutningene rettet mot nasjonale myndigheter og mot foretak i EØS/EFTA-området, basert på utkast fra den relevante tilsynsmyndigheten i EU. EFTAs overvåkingsorgan og de nasjonale tilsynsmyndighetene i EØS/EFTA-landene skal få delta «to the fullest extent possible without voting rights» i EUs tre finanstilsynsmyndigheter. EUs tilsynsmyndigheter, herunder EIOPA, kan rette anbefalinger, ikke bindende vedtak m.v., også til nasjonale myndigheter og foretak i EØS/EFTA-landene.

Norges tilknytning er regulert i lov om EØS-finanstilsyn.

## Se også
* Det europeiske råd for systemrisiko

## Referanser


## Eksterne lenker
*
Norskred

**Norsk skredfaglig forening (Norskred)** er en medlemsstyrt bransjeforening av fagfolk som jobber for øke kunnskapen om snø og snøskred samt begrense ulykker, skader og andre ulemper som følge av snøskred. Foreningen har både personlige medlemmer, studentmedlemmer og støttemedlemmer (sponsorer). Gjennom tverrfaglig samarbeid vil foreningen utveksle erfaring og kunnskap samt bidra til læring og folkeopplysning i Norge.

## Medlemskap
Norskred har om lag 110 personlige medlemmer og 20 studentmedlemmer.

Følgende bedrifter og etater er støttemedlemmer:

*Norges geotekniske institutt
*Multiconsult
*Asplan Viak AS
* Skred AS
* Wyssen Avalanche Control AG
* Geomonitor
* 7blåner
*Norges geologiske undersøkelse
*Statens vegvesen
*Norges vassdrag- og energidirektorat

## Referanser


## Eksterne lenker
* Nettsted
Bajau

Folket **Bajau** eller **Bajaw** (også skrevet *Bajao, Badjau, Badjo, Badjaw, Badjao*) er et folk i Malayarkipelet. På grunn av sitt levevis i båter regnes de blant sjønomadene. 

Over tid har en god del av dem oppgitt livet til havs, og lever nå delvis heller fast på land. De har likevel et levesett som er preget av havet. Det kjennetegnes også med deres bruk av små seglskip av tre, av typene *[[lepa (husbåt)|lepa]]* (en husbåt), *[[perahu]]* og *[[vinta]]*.

Bajauene er den dominante befolkning runst provinsen Tawi-Tawi i Filippinene.  På grunn av de vedvarende konflikter og interne uroligheter siden annen del av 1900-tallet i deres opprinnelige stamområder blant Suluøyene og ved dårlig innpass i skolesystemet og arbeidsmarkedet på Filippinene migrerte de fleste bajauer til Malaysia. De utgjør (2019) om lag 14% av befolkningen i den malaysiske delstaten Sabah. Bajau-grupper er også reist til Sulawesi og Kalimantan i Indonesia.

## Referanser


## Litteratur
* Clifford Sather: *The Bajau Laut – Adaption, History, And Fate In A Maritime Fishing Society Of South-Eastern Sabah*, Oxford University Press, Kuala Lumpur, 1997, ISBN 983-56-0015-5
* Frank M. LeBar (utg.): *Ethnic Groups of Insular Southeast Asia, Volume 1: Indonesia, Andaman Islands, and Madagaskar*; Human Relations Area Files Press, New Haven, 1972
* Frank M. LeBar (utg.): *Ethnic Groups of Insular Southeast Asia, Volume 2: Philippines and Formosa*; Human Relations Area Files Press, New Haven, 1972
* Eliza Kubarska (2014): Walking under water . Dokumentarfilm
Liliana Segre

**Liliana Segre** (født 1930) er en italiensk politiker som i 2018 ble utnevnt senator på livstid.  

President Sergio Mattarella utnevnte henne til senator 19. januar 2018, på dagen 80 år etter at fascistene innførte rasistiske lover i Italia. Segre hadde tidligere ikke arbeidet som politiker. Hun ledet etableringen av en parlamentarisk kommisjon mot hat, rasisme og antisemittisme, kjent som Segre-kommisjonen. 
## Liv og virke
Liliana Segre ble født 1930 i Milano. Hun ble utvist fra skolen i 1938 da Benito Mussolini innførte antijødiske lover i landet.

### Andre verdenskrig
Hun og faren forsøkte å flykte til Sveits i desember 1943 og ble avvist av sveitsiske myndigheter. De ble da arrestert av italienske myndigheter og overlatt til tyskerne som deporterte dem til Auschwitz, der hun unnslapp seleksjon til gasskammeret. Besteforeldrene ble sendt til Auschwitz og drept.  

Faren ble drept dagen etter ankomst Auschwitz. Av 776 italienske barn som ble deportert til Auschwitz overlevde omkring 25. 

Segre ble overført til Ravensbrück da Auschwitz ble stengt i krigens sluttfase. 
### Etterkrigstiden
Etter frigjøringen reiste hun tilbake til Italia og bodde hos besteforeldrene på morssiden i Marche-regionen. 

Etter krigen snakket hun ikke offentlig om opplevelsene inntil 1990 da hun engasjerte seg i å formidle kunnskap om holocaust på skoler og i offentligheten. Hun ble da et sentralt tidsvitne i Italia. Etter at hun engasjerte seg offentlig i politiske og sosiale spørsmål, særlig i forbindelse med Segre-kommisjon, ble hun jevnlig utsatt for trusler og rasistiske hatmeldinger fra høyreradikale grupper og hun har siden 2019 hatt politibeskyttelse. I Roma og Milano har det vært demonstrasjoner til støtte for Segre. Matteo Salvini fordømte truslene mot Segre og gikk sammen med Forza Italia mot opprettelsen av Segre-kommisjonen, og avsto fra å stemme da saken var oppe i parlamentet. Segre var forbauset over motstanden mot en kommisjon hvis formål hun trodde alle ville slutte opp om. 

Vatikanet var opprørt over de konservative politikernes holdning. Segre fikk stående applaus i parlamentet, mens noen konservative politikere demonstrativt ble sittende. 

Segre støttet bruk av vaksine mot Covid-19 og fikk på grunn av dette drapstrusler fra vaksinemotstandere. 

Hun er innehaver av Republikken Italias fortjenstorden.

File:Liliana ed Alberto Segre.jpg|Liliana med faren Alberto
File:Liliana Segre 1943.jpg|Segre i 1943, det året hun ble deportert til Auschwitz
File:Stolperstein für Alberto Segre (Milano).jpg|*[[Snublestein]]* for Alberto Segre, Liliana Segres far, corso Magenta i Milano
File:Mattarella Segre 2019.jpg|Segre (til høyre), president Sergio Mattarella (til venstre), 2019 


## Referanser
Ole O. Elverum

**Ole Olsen Elverum** (født 12. mars 1890 i Lånke, død 9. juli 1954) var gårdbruker på Vestre Elvran og NS-oppnevnt ordfører i Lånke 1944–1945. Han meldte seg inn i NS i oktober 1940, og var varaordfører inntil han i februar 1944 overtok ordførervervet etter Tøllef Elverum. Han ble avløst i februar 1945 av Osvald Nordback.

Under landssvikoppgjøret i 1947 ble han dømt til ett år og to måneders fengsel. 
 
## Referanser
Emilie Hovden

**Emilie Margrethe Hovden** (født 1996) er en norsk håndballspiller, som spiller for den ungarske klubben Győri Audi ETO og det norske landslaget.

## Karriere
### Klubb
Hovden kom fra  til  foran 2019/20-sesongen.

### Landslag
Hovden har scoret 28 mål på 14 kamper for det norske ungdomslandslaget, samt 16 kamper og 40 mål for det norske juniorlandslaget.

I september 2019 spilte Hovden to kamper for det norske rekruttlandslaget, og ble senere tatt ut i bruttotroppen til det norske A-landslaget foran Håndball-VM 2019, men var ikke blant de 16 utvalgte. Hovden fikk sin debut på det Norske A-landslaget den 26. november 2021. Hun spilte på Norges lag som tok gull i EM 2022 og EM 2024. Hun har 53 kamper for det norske A-landslaget den 14 desember 2024 og 117 mål.

## Referanser


## Eksterne lenker
*
Sophie Wilmès

**Sophie Wilmès** (født 15. januar 1975 i Ixelles i Brussel) er en belgisk, liberal politiker (Mouvement Réformateur) som i oktober 2019 ble landets statsminister etter Charles Michel. Hun ble dermed Belgias første kvinnelige føderale regjeringssjef. Hun ble 1. oktober 2020 etterfulgt som statsminister av Alexander De Croo. Samtidig ble hun utenriksminister, også det som første kvinne i Belgia.

## Liv og virke
Wilmès studerte markedsføring ved Institut des Hautes Études des Communications sociales. Hun arbeidet i et konsulentfirma før hun ble gikk inn i lokalpolitikken.

Lokalpolitisk har hun hatt verv i Uccle/Ukkel og Sint-Genesius-Rode og på provinsnivå i Flamsk Brabant. Hun er medlem av det liberale partiet Mouvement Réformateur. Wilmès er tospråklig.

I 2014 ble hun medlem av Belgias representantkammer. Året etter, i 2015, ble hun budsjett- og forvaltningsminister.

Da Charles Michel trakk seg som statsminister i forbindelse med at han fikk vervet som president for Det europeiske råd, ble Wilmès utpekt til hans etterfølger. Hun ble Belgias første kvinnelige statsminister. Regjeringen hennes var et forretningsministerium i påvente av dannelsen av en koalisjonsregjering. Den 1. oktober 2020 overtok Alexander De Croo som statsminister. Wilmès ble visestatsminister og utenriksminister i den nye regjeringen, den første kvinne til å fylle utenriksministerposten i Belgia.

## Referanser


## Eksterne lenker
* 
*
Gunnar Ramsli

**Gunnar Kjell Ramsli** (1920-2006) var en norsk snøskredforsker og universitetslektor. Han vokste opp i Oslo. Etter et avbrudd under andre verdenskrig, avsluttet han i 1948 utdanningen sin ved Universitetet i Oslo. Som skredkonsulent i Landbruksdepartementet ble han engasjert av Fonnvernutvalget (1948-1951) for å kartlegge snøskredområder i Norge. 

I 1951 ga han ut avhandlingen *Snø og snøskred* som må regnes som vår første lærebok om snøskred på norsk. Denne ble bearbeidet og utgitt  som lærebok i 1981.  

Ramsli jobbet videre med tilsvarende oppgaver for departementet og ble senere også med i Utvalget for snøforsking (1963-1972). Da Norges Geotekniske Institutt fikk ansvar for snøskredforskning fra 1972, anbefalte Ramsli at Karstein Lied burde lede arbeidet. 

Ramsli arbeidet som universitetslektor ved Universitetet i Oslo fram til han gikk av med pensjon i 1987.

## Referanser
Kristoffer Gunnarshaug

**Kristoffer Gunnarshaug** (født 11. mai 1999) er en norsk fotballspiller som fra 2. juni 2022 er klubbløs.

Han er akademiprodukt av FKH, men gikk i 2018 på grunn av manglende spilletid til Lysekloster i 3.divisjon og hadde en god halv sesong med 12 kamper og tre mål. 2019 skrev han under tre års kontrakt med FKH. Han debuterte for FK Haugesund i eliteserien borte mot Bodø/Glimt 3.november som indreløper.

## Referanser


## Eksterne lenker
*
Sara Hamre Sekkingstad

**Sara Hamre Sekkingstad** (født 1993) er en norsk lokalpolitiker for Senterpartiet. Hun er den første ordføreren i den nye kommunen Alver, som ble etablert 1. januar 2020 ved sammenslåing av de tidligere kommunene Lindås, Radøy og Meland. Dette er resultatet av at det ble etablert et politisk samarbeid mellom  Senterpartiet, Arbeiderpartiet, Kristelig Folkeparti og Høyre i kommunen. Hun er tidenes yngste kvinnelige ordfører i Norge.

Da hun ble valgt til ordfører, hadde Sara Sekkingstad, som er fra Manger, begynt på tredje året av sivilingeniørstudiet i Havbruk og sjømat på Institutt for biovitenskap ved Universitetet i Bergen. Det har hun nå tatt innvilget permisjon fra. Utenom studier har hun vært aktiv blant annet som sentralstyremedlem i elevorganisasjonen og generalsekretær i Senterungdommen. Hun er også en erfaren politiker og har bak seg to perioder i Radøy kommunestyre og en periode i Hordaland fylkesting.

Sekkingstad ble i 2024 vinner av *[[Påskelabyrinten]]* på NRK.

Sekkingstad har vært aktiv i Senterungdommen siden omtrent 2014.

## Referanser


## Eksterne lenker
* 
* 
*
Karstein Lied

**Karstein Lied** (født 1. april 1941, død 23. juli 2019) var en norsk ingeniør og forsker spesialisert på snøskred og skredsikring. Lied studerte geomorfologi ved Universitetet i Oslo på slutten av 1960-tallet med vår første snøskredforsker Gunnar Ramsli som veileder. Med Ramsli som veileder fikk Karstein Lied solid opplæring og erfaring med feltarbeid samt studietur til Davos for å lære av sveitsiske forskere ved forskningsinstiuttet SLF. Etter en del andre jobber, bl.a. som vitenskapelig assistent ved universitetet og senere et engasjement på Stjernøya, fikk han i 1972 fikk jobben med å bygge opp og lede den nye snøskredavdelingen på Norges Geotekniske Institutt. Denne jobben hadde han til han gikk av med pensjon i 2008. I mellomtida opparbeidet han seg lang erfaring fra forskning og rådgivning og spesialiserte seg innen utfordringer knyttet til rekkevidde, kartlegging og sikring mot snøskred. 

Karstein Lied var med andre ord svært sentral i oppbyggingen av det norske fagmiljøet innen snøskred og nøt stor respekt både nasjonalt og internasjonalt.

## Referanser
Vinta

**Vinta** (også generisk kjent som *lepa-lepa* eller *sakayan*) er en tradidjonell utriggerbåt fra den filippinske sørlige landsdel (Suluøyene og Mindanao). Båtene benyttes av bajauene og moroene på Suluøyene, Zamboangahalvøya og det sørlige Mindanao. Den har et seil, ofte med forskjellige vertikale farver i pakt med de lokale kulturer of øyewnes muslimske kulturbakgrunn. Båtene benyttes for ferdsel og handel mellom øyene. Zamboanga City er kjent for disse farkostene.

## Referanser


## Eksterne lenker
* Vinta at Pacific Tall Ships
* Culture of Mindanao 
* ''The Voyage for Love and Peace'' , from a dance company
* 1930s images of *vinta*:
** Sailing near Zamboanga
** On the beach
** On the beach in a Moro village
** Multiple sailing ''vinta'' moored with visible rigging (i Malabang)
** Monohulls, outrigger canoes and possible ''vinta'' (i Malabang)
Straumøya

**Straumøya** er navnet på flere øyer i Norge: 

* Straumøya (Bodø) &ndash; en øy i sjø i Bodø kommune i Nordland.
* Straumøya (Hamarøy) &ndash; en øy i sjø i Hamarøy kommune i Nordland.
* Straumøya (Flakstad) &ndash; en øy i sjø i Flakstad kommune i Nordland.
* Straumøya (Sortland) &ndash; en øy i sjø i Sortland kommune i Nordland.
* Straumøya (Hitra) &ndash; en øy i sjø i Hitra kommune i Trøndelag.
* Straumøya (Lurøy) &ndash; en øy i sjø i Lurøy kommune i Nordland.
* Straumøya (Lødingen) &ndash; halvøy i sjø i Lødingen kommune i Nordland.
* Straumøya (Bømlo) &ndash; en øy i sjø i Bømlo kommune i Hordaland.
* Straumøya (Fitjar) &ndash; en øy i sjø i Fitjar kommune i Hordaland.
* Straumøya (Evje og Hornnes) &ndash; en øy i sjø i Evje og Hornnes kommune i Aust-Agder.
Proa

**Proa** er en flerskrogsseilbåt, en utrigger. På det større hovedskroget står masten, og i lovart seiles det mindre skroget. En proa er symmetrisk langskips i stedet for tverrskips. Når båten krysser byter den ferdretning i slagene.

Båttypen har sitt opphav i Polynesia. Den er en forgjenger til katamaranen. Rundt Suluøyene på Filippinene kalles den *perahu*.  

## Litteratur
* Alfred Dudszus: *Das große Buch der Schiffstypen: Schiffe, Boote, Flöße unter Riemen und Segel, Dampfschiffe, Motorschiffe, Meerestechnik.* Pietsch Verlag, Stuttgart 2004, ISBN 3-613-50391-3
* Stefan Gulás: *Segelschiffe*. Verlag Werner Dausien, Hanau 1987, ISBN 3-7684-0776-4
* Björn Landström: *Das Schiff – Vom Einbaum zum Atomboot.* C. Bertelsmann Verlag, Gütersloh 1961
Lietuvos valstiečių ir žaliųjų sąjunga

**Lietuvos valstiečių ir žaliųjų sąjunga** (engelsk: *Lithuanian* *Greens and Farmers Union*, norsk meningsoversettelse: *Litauens forbund for bønder og grønne*) er et litauisk politisk parti. 

Ved valget til Europaparlamentet i 2019 fikk partiet innvalgt to av landets 11 representanter. Disse knyttet seg til den politiske gruppen De europeiske grønne/Den europeiske frie allianse.

## Referanser


## Eksterne lenker
*
Lepa

***Lepa***, også kjent som  ***lipa*** eller ***lepa-lepa***, er skip benyttet av bajaudolket på Filippinene, Malaysia og Indonesia. De er tradisjonelt husbåter for dette folket og for farvannenes sjønomader generelt. Ettersom de fleste av dem etterhvert har oppgitt å bo fast i slike skip til sjøs, er moderne *lepa* nå for det meste benyttet til fiske og transport.

## Referanser
Nini Anker Dessen

**Nini Anker Dessen** (født 21. april 1937 i Moss, død 5. november 2009 i Oslo) var en norsk tekstilkunstner, kunstmaler og tegner.

## Familie
Nini Anker Dessen var datter av Arne Dessen og Karen Elise Anker (en datter av industripioneren Christian August Anker). Hun var gift med professor Egil Amundsen og med keramiker Odd Tandberg. Sine seneste år var hun samboer med kunstneren Magne Austad, som hun ved flere anledninger samarbeidet med.

## Utdannelse
Nini Anker Dessen gikk tre år på arkitektlinjen ved Statens håndverks- og kunstindustriskole (SHKS), før hun skiftet til tekstillinjen samme sted. Hun var i perioden 1957–1960 elev av Rigmor von Hanno, og tok diplom ved SHKS i 1962. Årene 1962–1963 var hun elev av Kjellaug Hølaas. I 1964 studerte hun ved kunstakademiet ved Universitetet i Bonn. Hun var ved SLFO i 1966–1967, og ved Central School of Art and Design i London 1969-1970.

## Kunstnerliv
I 1973 vant Dessen begge hovedpremiene ved Norges Husflidslags konkurranse til kartonger for billedvev, der det ene arbeidet var utført i samarbeid med Tertitt Prestegaard.

Dessen hadde en rekke utstillinger i Norge og utenlands, blant annet i Galerie Robert Four i Paris. Hun utsmykket en rekke cruiseskip og private bedrifter i tillegg til offentlige bygg. I flere tiår samarbeidet hun med et veveri i Aubusson i Frankrike. I hennes senere periode beveget hun seg mer over til maleriet som uttrykksform.

Til hennes 70-årsdag i 2007 kom boken *Nini Anker Dessen – uttrykk med variasjoner*, skrevet av Signe M. Endresen. Jubileet ble også markert med den store jubileumsutstillingen «Bjørk» på Galleri Haaken.

## Stipender og utenlandsopphold
* Statens reisestipend 1979
* Reiser til Italia, England, Frankrike, Finland og Sveits

## Offentlige arbeider
* Applikert og brodert teppe, Stovner samfunnshus, Oslo (1980)
* Innkjøpt av Statens utsmykningsfond for nye bygg, blant annet til
** Norges Bank
** Universitetet i Oslo
** Østfold fylkeskommune
** Oslo kommune
* Statsministerens kontor

## Referanser


## Litteratur
*
Kalingalan Caluang

**Kalingalan Caluang** (*Bayan ng Kalingalan Caluang*) er en kommune på Filippinene. Kommunen ligger på øya Jolo i provinsen Sulu.

## Barangayer
Kalingalan Caluang er inndelt i 9 barangayer.

* Kambing
* Kanlagay
* Karungdong (Pob.)
* Masjid Bayle
* Masjid Punjungan
* Pang
* Pangdan Pangdan
* Pitogo
* Tunggol

## Referanser




## Kilder
* 2015 Census of Population and Housing Report Philippine Statistics Authority
Unai Simón

**Unai Simón Mendibil** (født 1997) er en spansk fotballspiller som spiller for Athletic Bilbao.

## Landslaget
Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
Andenes len

**Andenes len** *(Andenæs Lehn)* var et norsk len fra sent på 1400-tallet inntil reformasjonen i 1536. Geografisk tilsvarte lenet Andøy i Nordland, og var etter det en kjenner til det minste av smålenene i Norge.

Andenes len ble antakelig skilt ut som eget len fra Nordlandenes len sent på 1400-tallet, for både under Christian I (1450-81) og kong Hans (1483-1513) er det kjent at Munkeliv kloster i Bergen var forlenet med kronens rettigheter til Andenes len. Første gang det nevnes i skriftlige kilder er i 1453, da adelsmannen Hans Kruckow bosatte seg på Munkeliv kloster i Bergen. Han satt som lensherre over både Andenes og Sunnfjord len. Kruckow fikk pensjonistbolig på klosteret og ble provent, dvs. fikk gratis mat ved munkenes bord. Som gjenytelse fikk Munkeliv kloster Sunnfjord len og trolig også Andenes len i gave fra Kruckow. På den måten fikk Munkeliv kloster inntektene fra Andenes len fra 1453 inntil reformasjonen i 1536. Etter reformasjonen var det kommandanten på Bergenhus festning som overtok som lensherre.

## Referanser
Panglima Estino

**Panglima Estino** er en kommune på Filippinene. Kommunen ligger på øya Jolo i provinsen Sulu. Den var tidligere kjent som **New Panamao**.

## Barangayer
Panglima Estino er inndelt i tolv barangayer.

* Gagguil
* Gata-gata
* Jinggan
* Kamih-Pungud
* Lihbug Kabaw
* Likbah
* Lubuk-lubuk
* Marsada
* Paiksa
* Pandakan
* Punay (Pob.)
* Tiptipon

## Referanser




## Kilder
* 2015 Census of Population and Housing Report Philippine Statistics Authority
Pata

**Pata** er en kommune på Filippinene. Kommunen ligger sør for øya Jolo i provinsen Sulu.

## Barangayer
Pata er inndelt i 14 barangayer.

* Andalan
* Daungdong
* Kamawi
* Kanjarang
* Kayawan (Pob.)
* Kiput
* Likud
* Luuk-tulay
* Niog-niog
* Patian
* Pisak-pisak
* Saimbangon
* Sangkap
* Timuddas

## Referanser




## Kilder
* 2015 Census of Population and Housing Report Philippine Statistics Authority
Fonnvernutvalget

**Fonnvernutvalget** var et faglig utvalg opprettet av Landbruksdepartementet i 1947 etter initiativ fra bl.a. Arthur Klæbo og statsgeolog Arne Bugge. Forslaget gikk ut på at snøskredløpene (fonnene) i Norge skulle kartlegges og finne ut av hva som kunne gjøres for å verne mot snøskred. Arne Bugge ble utnevnt som utvalgets leder.

Fonnvernutvalget startet med kartlegging av snøskredområder i 1948. Kartleggingen ble først og fremst drevet ved Landbruksdepartementet, ved skredkonsulent Gunnar Ramsli, fra 1951 til 1960. I alt ble det kartlagt ca. 1500 skredløp i sin største kjente utbredelse. Sikring mot snøskred ble gjennomført i mange områder, spesielt i Finnmark, bl.a. i Hammerfest, Honningsvåg og Kjøllefjord, vesentlig med støtteforbygninger og samleskjermer for drivsnø.

Fonnvernutvalget ble avviklet i 1951. Etter dette foregikk kartlegging av skredfarlige områder i regi av Landbruksdepartementet. Fra 1963 ble dette ansvaret overført til Utvalget for snøforskning, som også fikk i oppgave å berede grunnen til en mer systematisk forskning på snøskred.  

## Medlemmer
Noen medlemmer i utvalget:

* Arne Bugge, leder
* Arthur Klæbo, nestleder
* Jakob Martin Pettersen (samferdselsminister)
* Anton Jakhelln (sjef på nedbøravdelingen, Meteorologisk institutt)
* Hans Wangensten Paus (1949 - 1951), Statens vegevsen
* Arne Grønningsæter (kartlegging på Sunnmøre)

## Referanser
Slaget ved Bayan

**Slaget ved Bayan** var den første større kamphandling under Moro-opprøret. Den var under en straffeekspedisjon ledet av oberst Frank D. Baldwin for å gjengjelde de drap noen moroer hadde begått i Malabang og i Parang på øya Mindanao.

Oberst Baldwin førte syv kompanier av *[[27th Infantry Regiment (United States)|27th Infantry]]* og *25th Battery Light Artillery* mot moroene på søndre bredd av Lake Lanao, og især mot landsbyen Bayan.  Amerikanerne tok *[[cotta (feste)|cotta]]*en Pandapatan og *cotta*en holdt av datuen av Binadayan, og drepte sultanen av Bayan under angrepene. Kampene stod 2.-3- mai 1902.	

## Referanser
Gabriella Juhász

**Gabriella Juhász** (født 19. mars 1985 i Kisvárda) er en ungarsk håndballspiller, som spiller for den norske klubben .

3. mars 2007 debuterte Juhász for det ungarske kvinnelandslaget mot Norge. Hun ble også tatt ut i mesterskapstroppen til Håndball-VM 2009.

## Referanser


## Eksterne lenker
*
Myria

**Myria-** er et prefiks som har blitt brukt med det metriske systemet. Satt foran en enhet betyr prefikset at man får en ny enhet som er lik den opprinnelige multiplisert med 10 000.

* 1 myriameter = 1 skandinavisk mil = 10&nbsp;km = 10 000 m

Prefikset har vært lite brukt, og er i dag ikke godkjent som SI-prefiks.

## Referanser
Birgit Ryningen

**Birgit Ryningen** (født 1977) er en norsk tidligere judoutøver fra Skien som representerte OSI og NTNUI.

Hun vant 5 NM-gull og 14 NM-medaljer i perioden 2000–2025.

## Medaljer i norske mesterskap

## Referanser
Lake Lanao

**Lake Lanao** (maranao: **Ranao** eller **Ranaw**) er en stor, gammel innsjø på Filippinene, i provinsen Lanao del Sur på øya Mindanao. Den har et overflateareal på , og er Mindanaos største innsjø, og den nest største på Filippinene. Den regnes som en av de 15 eldste innsjøene i verden.

## Referanser


## Eksterne lenker
* How the Angels Built Lake Lanao
Øystein Dahle (ordfører)

**Øystein Dahle** (1940–2019) var ordfører i Tinn kommune fra 1987 til 1993.

Han representerte Tverrpolitisk Liste og satt i en hel periode, deretter i en halv periode hvorav ordførerposten i siste halvdel av perioden tilfalt Olav Ulleren.

Etter ordførerperioden jobbet han i Hydro og bodde i Oslo, men som pensjonist flytta han tilbake til Tinn. Han var også medstifter av Rjukan Lions Club i 1971 og ble tildelt Lions' høyeste utmerkelse.

## Referanser
Kvartsur

Et **kvartsur** er et instrument for måling av tid basert på piezoelektriske resonanssvingninger i en kvartskrystall. Disse svingene styrer kvartsuret på samme måte som en pendel styrer et pendelur. Svingingene i kvartskrystaller har en særdeles stabil frekvens, det vil si at «takten» til svingingene bare blir endret forsvinnende lite over lang tid, slik at kvartsur derfor er særdeles presise.
Will Patton

**William Rankin «Will» Patton** (født 14. juni 1954 i Charleston i South Carolina i USA) er en amerikansk skuespiller.

## Liv og karriere
Patton er det eldste av tre barn og vokste opp på familiens gård hvor hans foreldre også mottok fosterbarn. Hans far, Bill Patton, var dramatiker, teaterinstruktør og luthersk prest, og virket som prest ved Duke University.

Patton studerte ved North Carolina School of Arts og på Actors Studio. Han har medvirket i alt fra fjernsynsserier til store Hollywood-filmer.

## Filmografi (utvalg)
* 1983 Silkwood
* 1985 Natt på Manhattan
* 1994 Klienten
* 1995 Copycat
* 1998 Armageddon
* 2000 Gone in 60 seconds
* 2000 Remember the Titans
* 2007 A Mighty Heart
* 2007 Code Name: The Cleaner
* 2009 The Fourth Kind
* 2021 The Forever Purge

## Referanser


## Eksterne lenker
*